# ABBA

### Wikipedia

Gold Greatest Hits -kokoelman kansikuva.

ABBA oli ruotsalainen pop-musiikki yhtye. ABBA on Beatlesin jälkeen maailman menestynein yhtye. Levyjä on myyty yli 360 miljoonaa kappaletta.

ABBAn perustivat vuonna 1970 Agnetha Fältskog, Benny Andersson, Anni-Frid Lyngstad ja Björn Ulvaeus. Yhtyeen nimi muokattiin manageri Stig "Stikkan" Anderssonin ideoimana jäsenten etunimien etukirjaimista.

## [muokkaa] Historiaa

Kaikki alkoi kesällä 1966, kun Björn ja Benny tapasivat ensimmäisen kerran Ruotsin suositulla Folkpark -ulkoilmakiertueella. Björn soitti yhtyeessä nimeltä The Hootenanny Singers, joka oli suosittu folkyhtye, ja Benny yhtyeessä nimeltä The Hep Stars, joka oli tuon ajan Ruotsin ykkösbändi. Björnin yhtye suunnitteli kemuja eräänä yönä ja kutsui Hep Starsit tulemaan mukaan. Kun miehet kohtasivat eräässä toisessa juhlallisuudessa samana kesänä, he päättivät, että heidän pitäisi yrittää kirjoittaa yhdessä jokin laulu.

Vaikka kummankin yhtyeen suosio oli jokseenkin alkanut laimeta vuoteen 1969 mennessä, miehet jatkoivat laulujen kirjoittamista ja äänittämistä. Stig Andersson, tuleva Abban manageri, rohkaisi heitä sanoen, että he saavuttaisivat musiikillaan maailmanlaajuisen suosion ennemmin tai myöhemmin. Stig Anderssonilla oli luja usko Björnin ja Bennyn kykyihin.

Toinen Björn & Benny -single oli laulu nimeltä Hej, gamle man. Levyllä lauloivat myös Björnin morsian Agnetha ja Bennyn morsian Anni-Frid. Kyseessä oli ensimmäinen kerta, kun kaikki neljä tulevan Abban jäsentä lauloivat samalla äänilevyllä.

Ensimmäisenä todellisena Abba-singlenä pidetään kappaletta People need love, jota myytiin maailmalla yhteensä kuusi miljoonaa kappaletta.

Abba voitti Euroviisut vuonna 1974 Brightonissa kappaleella Waterloo, mistä käynnistyi yhtyeen kansainvälinen menestys. Abba teki 11 albumia ja myi yli 300 miljoonaa äänitettä. Yhtyeen hajoamisen jälkeen on julkaistu useita kokoelmalevyjä.

Abba ilmoitti menevänsä tauolle vuonna 1982, mutta ei ole palannut tältä tauolta. Bändin naisjäsenet lähtivät soolourille ja miesjäsenet ryhtyivät kirjoittamaan musikaaleja (Chess, Kristina från Duvemåla).

Yhtye tuli uudelleen suosituksi 1990-luvulla, lähinnä kokoelmalevyllä Abba - Gold, joka julkaistiin vuonna 1992. Musikaali Mamma Mia! sai ensi-iltansa Lontoossa vuonna 1999 ja siitä tuli menestys. Uusi Abba-video "Our Last Video Ever" nähtiin Istanbulin euroviisufinaalissa vuonna 2004.

### [muokkaa] Comeback-huhut

Keväällä 2004 Istanbulin Euroviisujen semifinaalissa nähtiin Abban uusi video Our Last Video Ever. Uutuusvideon vuoksi media rupesi huhuamaan Abban comebackista. Huhuista huolimatta yhtye ei tehnyt comebackia, vaikka heille on tiettävästi tarjottu miljardi dollaria yhdestä keikasta. Björn Ulvaeus on toistuvasti sanonut, että Abban paluu olisi ennen kaikkea pettymys faneille, koska lavalla olisi neljä lähes 60-vuotiasta laulajaa. Björn haluaa fanien muistavan Abban sellaisena kuin se oli 70-luvulla.

Vuonna 2005 helmikuussa Mamma Mia -musikaali sai Ruotsin ensi-iltansa Tukholman Circus-teatterissa. Kaikki Abban neljä jäsentä saapuivat esitykseen. Tämä oli ensimmäinen kerta, kun Abban jäsenet ilmestyivät samaan tilaisuuteen julkisesti sitten vuoden 1986. He toki eivät nousseet lavalle yhdessä, mutta huhujen mukaan kyllä tapasivat toisensa esityksen jälkeen. Abba lauloi yhdessä v. 1999 entisen yhteistyökumppaninsa 50-vuotispäivillä Tukholman Skeppsholmenilla mutta tämä tapahtui julkisuudelta piilossa. Abba esitti tuolloin vain yhden kappaleen, ruotsalaisen onnittelulaulun Med en enkel tulip. Paikalta kantautuneiden tietojen mukaan vanha svengi ja soundi olivat yhä tallella.

## [muokkaa] Jäsenet

- Agnetha Fältskog
- Benny Andersson
- Björn Ulvaeus
- Anni-Frid Lyngstad

## [muokkaa] Yksityiselämä

Agnetha ja Björn avioituivat vuonna 1971 ja saivat myöhemmin kaksi lasta, Lindan ja Christianin. Frida ja Benny asuivat samassa asunnossa vuodesta 1969 ja menivät naimisiin vuonna 1978. Heillä ei ollut yhteisiä lapsia.

Agnetha ja Björn erosivat vuoden 1978 lopussa, melko pian yhtyeen Australian kiertueen jälkeen. Frida ja Benny erosivat vuonna 1981.

## [muokkaa] Diskografia

ABBA teki 10 pitkäsoittoa, jonka lisäksi tähän mennessä on julkaistu 9 kokoelmaa. 1990-luvun lopulla ja 2000-luvun alussa nuorisoyhtye A'Teens sai luvan levyttää ABBAn vanhoja kappaleita uudestaan, ja uudelleenlevytykset nousivat musiikkilistoille ympäri maailman. Vuonna 2005 poplaulaja Madonna sai luvan käyttää Gimme Gimme Gimme (A Man After Midnight)-kappaleen huilusamplea kappaleessaan Hung Up. Hung Up menestyi myynniltään loistavasti.

### [muokkaa] Pitkäsoitot

- Ring Ring (1973)
- Waterloo (1974) (sijoitus Suomen albumilistalla 4)
- Abba (1975) (sijoitus 6)
- Arrival (1976) (sijoitus 2)
- The Album (1977) (sijoitus 2)
- Voulez-Vous (1979) (sijoitus 1)
- Super Trouper (1980) (sijoitus 2)
- Gracias Por La Música (1980)
- The Visitors (1981) (sijoitus 3)
- ABBA - Live (1986)

### [muokkaa] Viralliset kokoelmat

- Greatest Hits (1975)
- Greatest hits vol. 2. (1979)
- The Singles - The First Ten Years (1982)
- Gold: The Greatest Hits (1992)
- Oro - Grandes Exitos (1993)
- More Gold: More Abba Hits (1993)
- Thank You For The Music (1994)
- The Defintive Collection (2001)
- Gold Greatest Hits (2002)
- The Complete Studio Recordings (2005)
- 18 Hits (2005)

### [muokkaa] Singlet

- People Need Love / Merry Go Round (1972)
- He's Your Brother / Santa Rosa (1972)
- Love Isn't Easy / I'm Just A Girl (1973)
- Ring, Ring / Rock'n Roll Band (1973)
- Waterloo / Watch Out (1974)
- Honey, Honey / King Kong Song (1974)
- So Long / I've Been Waiting For You (1974)
- I Do, I Do, I Do, I Do, I Do / Rock Me (1975)
- SOS / Man In Ihe Middle (1975)
- Mamma Mia / Intermezzo No.1 (1975)
- Fernando / Hey Hey Helen (1976)
- Dancing Queen / That's Me (1976)
- Money, Money, Money / Crazy World (1976)
- Knowing Me, Knowing You / Happy Hawaii (1977)
- The Name of The Game / I Wonder (1977)
- Take A Chance On Me / I'm A Marionette (1977)
- Eagle / Thank You For The Music (1977)
- Summer Night City / Medley (1978)
- Chiquitita / Lovelight (1979)
- Does Your Mother Know / Kisses of Fire (1979)
- Voulez-Vous / Angel-eyes (1979)
- Gimme! Gimme! Gimme! (A Man After midnight) / The King Has Lost His Krown ((1979)
- I Have A Dream / Take A Chance On Me (Live) (1979)
- The Winner Takes It All / Elaine (1980)
- Super Trouper / The Piper (1980)
- One Of Us / Should I laugh Or Cry (1981)
- Head Over Heels / The Visitors (1982)
- The Day Before You Came / Cassandra (1982)
- Under Attack / You Owe Me one (1982)
- Dancing Queen / Lay all Your Love On Me (1992)
- Voulez-Vous / Summer Night City (1992)
- Thank You For The Music / Happy New Year (1992)
- Happy New Year (1999)

## [muokkaa] Aiheesta muualla

- Abbasite.com (englanniksi)
- The ABBA Internet Database (englanniksi)
- ABBA Fan Club (englanniksi)
- ABBA photo book (englanniksi)
- A Tribute to Frida (englanniksi)
- Andrew Oldham, Tony Clader ja Colin Irwin: ABBA Koko tarina. Ajatus kirjat 2005.

Eurovision laulukilpailun voittajat
1950-luku | Lys Assia | Corry Brokken | André Claveau | Teddy Scholten
1960-luku | Jacqueline Boyer | Jean-Claude Pascal | Isabelle Aubret | Grethe & Jørgen Ingmann | Gigliola Cinquetti | France Gall | Udo Jürgens | Sandie Shaw | Massiel | Frida Boccara | Lennie Kuhr | Lulu | Salomé
1970-luku | Dana | Séverine | Vicky Leandros | Anne-Marie David | ABBA | Teach-In | Brotherhood of Man | Marie Myriam | Izhar Cohen & Alphabeta | Gali Atari
1980-luku | Johnny Logan | Bucks Fizz | Nicole | Corinne Hermès | Herreys | Bobbysocks | Sandra Kim | Johnny Logan | Céline Dion | Riva
1990-luku | Toto Cutugno | Carola | Linda Martin | Niamh Kavanagh | Paul Harrington & Charlie McGettigan | Secret Garden | Eimear Quinn | Katrina and the Waves | Dana International | Charlotte Nilsson
2000-luku | Olsen Brothers | Tanel Padar, Dave Benton & 2XL | Marie N | Sertab Erener | Ruslana | Elena Paparizou | Lordi

Haettu osoitteesta http://fi.wikipedia.org../../../a/b/b/ABBA_de88.html

Luokat: ABBA | Ruotsin euroviisuedustajat | 1970-luvun yhtyeet ja sooloartistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- العربية
- Bân-lâm-gú
- Bosanski
- Български
- Català
- Česky
- Cymraeg
- Dansk
- Deutsch
- Eesti
- English
- Español
- Esperanto
- فارسی
- Føroyskt
- Français
- 한국어
- Hrvatski
- Íslenska
- Italiano
- עברית
- Lietuvių
- Magyar
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Română
- Русский
- Sicilianu
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Svenska
- Tiếng Việt
- Türkçe
- Українська
- 中文